armvectores/hy_wikipedia_2023 huggingface dataset:
Ուիլյամ Քենթ

Ուիլյամ Քենթ (անգլ.՝ William Kent, 1684[…], Bridlington, East Riding of Yorkshire, Իսթ Ռայդինգ օֆ Յորքշիր, Յորքշիր և Համբեր, Անգլիա - ապրիլի 12, 1748(1748-04-12)[…], Լոնդոն, Մեծ Բրիտանիայի թագավորություն), անգլիացի ճարտարապետ և այգեգործ, որը բրիտանական կլասիցիզմի և անգլիական պարտեզային համակարգի հիմնադիրներից մեկն է։ Հայտնի է Լանսելոտ Բրաունի և կոմս Բերլինգթոնի հետ համագործակցությամբ (որի Փիքադիլիում գտնվող տանը նա մշտական բնակվել է)։


== Կենսագրություն ==
1709-1719 թվականներին սովորել է Հռոմում՝ Բենեդետտո Լուտիի մոտ։ Նա Բուրլինգթոնի կոմսի հետ հեռացել է Իտալիայից։ Բուրլինգթոնի համար նա մշակել է ոչ միայն նրա այգիների և շենքերի դասավորությունը, այլ նույնիսկ ընտրել է նրա տան կահույքը։ Նա հավասարապես ուշադիր է եղել նաև իր հիմնական աշխատանքի՝ Նորֆոլկի Գոլկգեմում գտնվող կոմս Լեսթերի պալատական ​​համալիրի ներքին հարդարանքին։ Նրա էսքիզների համաձայն կահավորվել են Դևոնշիրի դուքսի լոնդոնյան պալատները և Ռաուշեմի (Օքսֆորդշիր) վիլլան։ Ուելսի արքայազնի համար նա Թեմզայով նավարկելու համար նավ է նախագծել (ցուցադրվում է Գրինվիչի ծովային թանգարանում)։ Կյանքի վերջում նա վերակառուցել է Ուայթհոլն ու նրա շրջակայքը (վարչապետի նստավայր, արքայական արենայի շենք, ձիապահների զորանոցներ և այլն)։ Մահացել է թագավորի առաջին նկարչի և գլխավոր ճարտարապետի կոչումով 1748 թվականին։


== Ստեղծագործություններ ==
Սթոուի այգիները նախագծելիս Քենթը հրաժարվել է անկյունային գծերից և համաչափությունից, որոնք գերակշռում էին ֆրանսիական պարտեզներում (դրանք ձգտում էին առանձին մասերի իդեալական միասնության, որոնք չէին հակասում բնությանը)։
Ճարտարապետությունն ինքնին լանդշաֆտին և ներքին հարդարանքին ներդաշնակեցնելու այս ավանդույթը շարունակել են նոր սերնդի պալլադացիները Ռ. Ադամի գլխավորությամբ, որը քննադատում էր նախորդ սխեմատիկ ձևավորումը և շենքերի ծանրությունը։


== Պատկերասրահ ==


== Ծանոթագրություններ ==
Կասբահ Ուդայա

Կասբահ Ուդայա (արաբ․՝ قصبةالوداية‎‎), կասբահ, արաբական անտիկ միջնաբերդ, որը գտնվում է Մարոկկոյի մայրաքաղաք Ռաբաթում։ Պատմաճարտարապետական հուշարձանը գտնվում է մավրիտանական ճարտարապետական ոճով։
Միջնաբերդի անվանումը կապված է Մարոկկոյի տարածքում բնակվող «Ուդայ» ավազակային ցեղի անունից։ Ամրոցը գտնվում է Բու Բեգրեգ գետի հովտում։ Յակուբ ալ-Մանսուրը, ով Մարոկկոյում իշխել է երկար տարիներ՝ 1184-1199 թվականներին, կառուցել է ամրոցի գլխավոր մուտքը։ Դրանց վրա պատկերված են արաբական ճարտարապետությանը ոչ այնքան բնորոշ կենդանապատկերներ։
Ալ-Մանսուրը հրամայել է Ուդայա Կասբահի կողքին կառուցել նաև իսլամական տաճար, սակայն շինարարական աշխատանքները չեն հասցրել ավարտվել։ Միջնաբերդի շրջակայքում վեր է խոյանում 44 մետր բարձրություն ունեցող աշխատարկը, որը կրում է Հասանի անունը։
Ալմոհադների արքայատոհմի իշխանության անկումից հետո ամրոցը հայտնվել է անմխիթար վիճակում և ապա վերստին վերակառուցվել։ Վերակառուցողական աշխատանքներն ընթացել են երկու փուլով․ առաջինն ընթացել է 1666-1672 թվականներին, իսկ երկրորդը՝ 1757-1792 թվականներին։ Միջնաբերդի պատերին պահպանվել են 17-րդ դարի թնդանոթներ։
Ամրոցի ներսում ներկայումս գործում են ավանդական բազմաբնակարան տներ՝ սպիտակ և կապույտ պատերով։ Կասբահի հյուսիսային հատվածը զբոսաշրջային կարևոր օբյեկտ է։ Այստեղից զբոսաշրջիկների համար բացվում է տեսարան դեպի ազատ ծով։


== Աղբյուրներ ==
Կասբահ Ուդայի պատմությունը Ռաբաթ քաղաքի պաշտոնական կայքում
Մավրիտանական ճարտարապետության նմուշներ Մարոկկոյում
Զբոսաշրջությունը Մարոկկոյում, Ռաբաթի հնավայրեր
Յիգևա (գյուղական ավան, Յիգևա շրջան)

Անվան այլ կիրառումների համար տե՛ս՝ Յիգևա
Յիգևա (էստ․՝ Jõgeva), գյուղական ավան Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղական ավանում բնակվում էր 508 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Range Rover Sport

Range Rover Sport, SUV դասի միջին չափի «պրեմիում» ավտոմեքենա, որն արտադրվում է 2005 թվականի ամառվանից Land Rover ընկերության կողմից։
2009 թվականին Նյու Յորքում տեղի ունեցած մոտոր-շոույում ներկայացված է եղել 2010 թվականի մոդելային տիպի նոր Range Rover Sport-ը։


== Շարժչի գամմա ==


== Տես նաև ==
Land Rover


== Հղումներ ==
Լիովին նոր Range Rover Sport. մեկնարկում են հայաստանյան վաճառքները
Ճապկի արական

Ճապկի արական (լատ.՝   Cornus  mas  ), հոնազգիներ ընտանիքի, ճապկի ցեղի բույս։


== Նկարագրություն ==
Տերևաթափ, փոքր ծառ է մինչև 9 մ բարձրությամբ, հաճախ աճում է թփանման, 25—45 սմ բնի տրամագծով։ Բնի կեղևը ճաքճքված է, անջատվում է շերտերով, մուգ դարչնագույն է։ Երիտասարդ ընձյուղները կանաչ են, սկզբում ծածկված կարճ, պառկած մազմզուկներով, ավելի ուշ՝ դեղնամոխրավուն, կարմրագորշավուն, համարյա մերկ։ Տերևադասավորությունը հակադիր է։ Տերևները տարբեր ձևի են, ձվաձևից մինչև ձվաէլիպսաձև, նեղ էլիպսաձև և նշտարաձև, 4—11 սմ երկարությամբ, 3—5 սմ լայնությամբ, սրագագաթ, կլորավուն կամ սեպաձեւ հիմքով, վերևի կողմից՝ բաց կամ կապտականաչ, ներքևի կողմից՝ ավելի բաց գույնի, երկու կողմից էլ պառկած, խոզանականման մազմզուկապատ։ Ջղերի անկյուններում գանգուր մազմզուկների փնջեր կան։ Տերևակոթունները մազմզուկապատ են, 0,5—1 սմ երկարությամբ։ Ծաղկաբույլերը հովանոցաձև են, կազմված 1 5—25 ծաղիկներից, դեղին են, բացվում են վաղ գարնանը, տերևները բացվելուց շատ առաջ։ Առէջները համարյա 3 անգամ կարճ են պսակաթերթիկներից։ Սերմնարանը հակառակ կոնաձև է, խիտ պառկած մազմզուկապատ, սռնակը գլանաձև է, առէջներից կարճ։ Կորիզապտուղները մեծ մասամբ էլիպսոիդաձև կամ գլանաձև են, հազվադեպ գնդաձև, կամ տանձաձև, 1—3 սմ երկարությամբ, մուգ կարմիր, երբեմն՝ բաց կարմրավուն կամ վարդագույն, քաղցրաթթվաշ համով։ Կորիզը էլիպսոիդաձև է կամ իլիկաձև, գրեթե հարթ։ Ծաղկում է մարտ-ապրիլին (կարճատև եւ տաք ձմեռների դեպքում՝ փետրվարի վերջին), պտուղները հասունանում են սեպտեմբերին։ ունեն և ծածկված են սպիտակավուն բծերով, ունեն սպիտակ երիզ), պտուղները մանր են, ունեն դեղնասպիտակ գույն։ Պարտիզային ձևերը տարբերվում են նաև աճման բնույթով (թզուկ ձևեր)։ էկոլոգիական խումբը՝ X: Մշակության հավանական շրջանները՝ 7—10, 18—20, 23-28, 31 -32:


== Տարածվածություն ==
Տարածված է Կովկասում, Ղրիմում, Փոքր Ասիայում, Արևմտյան Ուկրաինայում, հարավային Եվրոպայում։ Մեր հանրապետության տարածքում հանդիպում է Զանգեզուրում և հյուսիսարևելյան անտառային շրջաններում, ամենուրեք, ծ. մ. մինչև 1100—1400 մ բարձրությունների վրա, խառն անտառներում։ Բավականին ստվերատար է, հարաբերական երաշտադիմացկուն, հողային պայմանների նկատմամբ պահանջկոտ չէ։


== Կիրառություն ==
Մշակվում է որպես պտղատու եւ դեկորատիվ կուլտուրա։ Պտուղները պարունակում են 8—9 % շաքար, 2—3,5 % ազատ թթուներ (հիմնականում՝ խնձորաթթու)։ Օգտագործում են թարմ վիճակում կամ պատրաստում են մուրաբա, կոմպոտ, կիսել, մարմելադ, խմիչքներ։ Հայտնի է որպես հակալնդախտային միջոց, լայնորեն օգտագործվում է ժողովրդական բժշկության մեջ, հատկապես մրսածության դեպքում։ Չափազանց բարձր է գնահատվում ամուր և ճկուն բնափայտը։ Կորիզները և տերեւները թեյի և սուրճի սուռոգատ են։ Բնափայտը, կեղևը և տերևները պարունակում են 7—1 6 % դաբաղանյութեր, ներկանյութեր, որոնցով կաշիները և գործվածքները ներկում են դեղին գույնի։ Ունի մի շարք պարտիզային ձևեր, որոնք աչքի են ընկնում տերևների գույնով (բացվելիս դեղին են և երկար ժամանակ պահպանում են այդ գույնի, կարմիր երանգ


== Ծանոթագրություններ ==
Պոբոիշչե (այլ կիրառումներ)

Պոբոիշչե, կարող է վերաբերել՝

Պոբոիշչե - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Պոբոիշչե - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Նել (Սոմի գավառ)

Նել (ֆր.՝ Nesle), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 2552 մարդ, բնակչության խտությունը` 330.57 մարդ/կմ²։ Բնակավայրը զբաղեցնում է 7.72 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 1525 աշխատունակ (15-64 տարեկան) բնակիչ, որոնցից ակտիվ էին 1021-ը, իսկ ոչ ակտիվները` 504։ Ակտիվության ցուցանիշը կազմում է 67,0 %։ 1021 աշխատունակ մարդկանցից աշխատել է 879 անձ (493 տղամարդ և 386 կին)։ Գործազուրկ են եղել 142 անձ (74 տղամարդ և 68 կին)։ 504 անաշխատունակներից 117-ը եղել են աշակերտներ կամ ուսանողներ, 166-ը` թոշակառուներ, իսկ 221-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նասիրուդդին Շահ

Նասիրուդդին Շահ (հինդի` नसीरुद्दीन शाह (Naseeruddin Shah), հուլիսի 20, 1950(1950-07-20), Բարաբանկի սիթի, Ֆայզաբադ, Ուտար Պրադեշ, Հնդկաստան), հնդիկ դերասան և ռեժիսոր։ Համարվում է հնդկական կինոյի և թատրոնի լավագույն դերասաններից մեկը, «զուգահեռ կինոյի» ամենաազդեցիկ դերասաններից է։ Իր ստեղծագործական կյանքում արժանացել է բազմաթիվ մրցանակների, այդ թվում` երեք Ազգային կինոմրցանակներ և երեք Filmfare Awards-ի մրցանակներ` տղամարդու լավագույն դերի համար։ Հնդկաստանի կառավարությունը նրան պարգևատրել է Պադմա Շրի և Պադմա Բհուշան պարգևներով` հնդկական կինեմատոգրաֆում ունեցած ներդրումների համար։


== Կենսագրություն ==
Նասիրուդդին Շահը ծնվել է Ուտար Պրադեշ նահանգի Բարաբանկի քաղաքում` մուսուլմանական ընտանիքում։ Նրա հայրը բանակի սպա էր։ Եղբայրը` նախկին զինվորական և քաղաքական գործիչ, ներկայումս Ալիգարհի մուսուլմանական համալսարանի փոխկանցլեր Զամիրուդդին Շահն է։ Նրանց ընտանիքը սերում է 19-րդ դարի աֆղանական դաշտային հրամանատար Ջան-Ֆիշան Խանից։
1971 թվականին Նասիրուդդին Շահը ավարտել է Ալիգարհի մուսուլմանական համալսարանը և ընդունվել Դելիի ազգային դրամայի դպրոց։ Նրա եղբոր որդին` Մոհամմեդ Ալի Շահը և զարմիկը` Սալիմ Շահը, նույնպես դերասաններ են։ Նասիրուդդին Շահի կինոդեբյուտը կայացել է 1972 թվականին։


== Անձնական կյանք ==
19 տարեկանում Նասիրուդդին Շահն ամուսնացել է 36-ամյա Փարվին Մուրադի (Մանար Սիքրի) հետ, ով ամուսնալուծված էր և նախկին ամուսնուց երեխաներ ուներ։ Վերջինս հայտնի դերասանուհի Սուրեքհա Սիքրիի քույրն էր։ Նասիրուդդին Շահի հարազատները դեմ էին այդ ամուսնությանը, սակայն նա անտեսեց բոլորի կարծիքը։ Մեկ տարի անց ծնվել է նրանց դուստրը` Հիբա Շահը։ Որոշ ժամանակ անց նրանք փաստացի ամուսնալուծվեցին և Նասիրուդդին Շահը, մինչ դստեր չափահաս դառնալը, չի շփվել նրա հետ։
1982 թվականին վերջնականապես ամուսնալուծվելով, Նասիրուդդին Շահն ամուսնացել է դերասանուհի Ռատնա Պաթհակի հետ, ով հայտնի դերասանուհի Դինա Պաթհակի դուստրն էր։ Նրանք ունեն երկու որդի։ Ռատնայի քույրը նույնպես դերասանուհի` Սուփրիյա Պաթհակն է։


== Մասնակի ֆիլմագրություն ==


== Ծանոթագրություններ ==
Կուասոլո

Կուասոլո (իտալերեն՝ Quassolo) կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 364 մարդ։ Խտությունը՝ 121 մարդ/կմ²։  Զբաղեցնում է 3 կմ² տարածք։ Փոստային ինդեքս՝ 10010։ Հեռախոսային կոդը +39 0125։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Պաշտոնական կայք - http://www.cmdorabaltea.to.it/intranet/Quassolo/index.htm Archived 2010-05-06 at the Wayback Machine.


== Ծանոթագրություններ ==
Խիժաճարճատուկ

Խիժաճարճատուկ, ծամանիկ (լատ.՝ Chondrilla), բարդածաղկավորների ընտանիքի բազմամյա խոտաբույսերի բազմաձև ցեղ։ Մինչև 1 մ բարձրություն ունեցող բույսեր են, ճյուղավորվում են հիմքից։ Տերևները նեղ են, հարթ կամ խողովակաձև։ Ծաղիկները մանր են, դեղին գույնի, հավաքված զամբյուղում։ Պտուղը սերմիկ է։ Արմատային համակարգը հզոր է։ Հայտնի է 42 տեսակ։ 
Աճում է Հարավային Եվրոպայի, Միջին Ասիայի տափաստաններում, կիսաանապատներում, մասամբ՝ անապատային շրջաններում։ Պարունակում է կաուչուկ, որը բարձր որակի չէ։
Վիշնյակի (գյուղ, Կոզելշչինայի շրջան)

Վիշնյակի (ուկրաիներեն՝ Вишняки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Վիշնյակի գյուղում բնակվում էր 116 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշուր մզկիթ

Աշուր մզկիթ կամ Լեզգի մզկիթ (ադրբ.՝ Aşur Məscidi və ya Ləzgi Məscidi), 12-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը Աշուր մզկիթ։


== Պատմություն ==

Աշուր մզկիթի վրա կա գրություն։  Գրությունում գրված է, որ, մզկիթը կառուցվել է 1169 թվականին։ Մզկիթը կառուցվել է ճարտարապետ Նաջաֆ Աշուր բին Իբրահիմի կողմից։ 
Մզկիթը կառուցվել է Սասանյան ժամանակահատվածին պատկանող հուշարձանի վրա։ Այս հուշարձանի սենյակը հասել է մեր օրերին։ Մզկիթը զուգահեռանիստ է։ Հարավային մասում կան երկու փոքր պատուհանները։ Մզկիթի հյուսիս-արևելյան մասում կա Աղոթքային  դահլիճ։ Մզկիթը վերականգնվել է 1970-ին։ 1970 թվականին վերանորոգման ընթացքում մզկիթի հարավային մասում հայտնաբերվել է հուշարձանի մնացորդները։ Հուշարձանը բաղկացած է փոքր նկուղից և Աղոթքային դահլիճից։


== Պատկերասրահ ==

		
		
		


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Սպանված խաղաղ բնակիչների հուշարձան (Կոնստանտինովսկ)

Սպանված խաղաղ բնակիչների հուշարձան  (ռուս.՝ Памятник расстрелянным мирным жителям), հուշարձան Ռուսաստանի Ռոստովի մարզի Կոնստանտինովսկ քաղաքի Ֆրունզեի փողոցում։


== Պատմություն ==
20-րդ դարի 60-ական թվականներին Ռոստովի մարզի Կոնստանտինովսկ քաղաքի հյուսիսային ծայրամասում կանգնեցվել է Հայրենական մեծ պատերազմի տարիներին Կոնստանտինովսկ ավանի օկուպացիայի ժամանակ սպանված քաղաքացիական անձանց հուշարձանը։
Գնդակահարման դատապարտված մարդկանց մեծամասնությունը տեղացիներ էին։ Դրանք երեխաների հետ հրեա փախստականներ էին։ 1942 թվականի ամռանը գյուղում փորվել են մի քանի զիգզագաձև խրամատներ։ Խրամատներից մեկի առջև տեղացի բնակիչներին կանգնեցրել են դեմքով դեպի խրամատը։ Կրակոցից վայրկյաններ առաջ բնակիչներից մեկը՝ Ալեքսանդր Վորոբյովը բղավոցով դիմել է գերմանացիներին. «Սրիիկանե՛ր, երեխաներին գթացեք»։ Ավտոմատների կրակահերթը խլացրել է մարդկանց աղաղակները։


== Նկարագրություն ==
Սպանված խաղաղ բնակիչների հուշարձանը բարդ կոմպոզիցիա է։ Ցածր սպիտակ պատվանդանի վրա հուշարձանի մետաղից ձուլված սև ստելան է, որի վրա դորիական օրդերի սյունի հատվածքի ոսկեզօծ գագաթն է, սյունի վրա՝ սև պատվանդանին տեղադրված է կլոր սպիտակ վահան, պատվանդանի վրա տեղադրված է խաչ, սև գերան և ոսկեզօծ ուղղահայաց սյուն, խաչին՝ մուգ գույնի ծաղկեպսակ է՝ մուրճ և մանգաղով։ Ստելայի գագաթին հինգաստղանի ոսկե աստղն է։
Ամբողջ հուշահամալիրի բարձրությունը մինչև ոսկեզօծ աստղ՝ կազմում է 180 սմ։ Հուշարձանի հիմնական ստելայի վրա ամրացված է բրոնզե հուշատախտակ, որի վրա մակագրված է. «Թաղված են 13 տղամարդ, 14 կին և 18 երեխա»։
Ժամանակին հայտնաբերվել էր վեց մարդու անուն, որոնք գրված են ստելայի վրա՝ Ի. Ֆ. Վասիլկովսկի, ռայկոմի կուսակցական հրահանգիչ Ալեքսանդր Իվանովիչ Վորոբյով, Գ. Ի. Ժիլենկով, Վ. Գ. Դավիդով, Ա. Ի. Սավկինա, Ա. Ա. Իսաև, Մ. Ի. Օսիպովա։
Հուշարձանի դիմաց կա 100x100 սմ չափերի շիրմաքար, 50x100 սմ չափերի երկու փոքր տապանաքարեր, ծաղկի թումբ։ Հուշարձանը ստեղծվել  է Վոլգոգրադում։ Այն շրջապատված է մետաղական ցանկապատով։
Հուշարձանը 20-րդ դարի 60-ական թվականներին տեղադրվել է սպանված Իվան Ֆ. Վասիլկովի որդու` Դմիտրի Իվանովիչ Վասիլկովի կողմից։


== Գրականություն ==
Крюков В. Память.//Донские огни.-2005.-5 февраля.(Памятник по ул. Фрунзе).


== Արտաքին հղումներ ==
Памятники г. Константиновска
Памятник мирным жителям, расстрелянным во время оккупации поселка Константиновского
Воинское захоронение город Константиновск ул. Фрунзе
Դանայա (նկար, Տիցիան)

Դանայա, դիցաբանական սյուժեի հերոսուհի, որին Տիցիանն անդրադարձել է առնվազն հինգ անգամ։


== Ստեղծման պատմություն ==
1554 թվականից 1562 թվականը Տիցիանը թագավոր Ֆիլիպ II-ի համար ստեղծել է կտավների շարք հին հունական դիցաբանության սյուժեների հիման վրա՝ այս թեմային նվիրված յոթ կտավներ, որոնք ստեղծվել են Օվիդիոսի «Կերպարանափոխությունների» հիման վրա՝ «Դանայա», «Վեներա և Ադոնիս», «Դիանա և Ակտեոն», «Ակտեոնի մահը», «Դիանա և Կալիստո», «Պերսևսն ու Անդրոմեդան» և «Եվրոպայի առևանգումը»։ Ներկայում դրանք ընդգրկված են տարբեր թանգարանների հավաքածուների։
Ազգային պատկերասրահի կայքում Տիցիանի շարքը բնութագրվում է այսպես․

«Դիցաբանական տեսարանները պատկերում են բարձր դրամայի պահեր՝ ճակատագրական հանդիպում, ամոթալի բացահայտում, հապճեպ առևանգում։ Տիցիանի  վարպետորն է օգտագործում ներկը և գույնը՝ հասնելով կուրացուցիչ էֆեկտի, ընդգրկելով փայլուն մարմին, շքեղ գործվածքներ, ջուր, արտացոլումը և մթնոլորտային, գրեթե դյութիչ լանդշաֆտների։ Մենք տեսնում ենք աստվածների և աստվածուհիների, բայց նրանց դեմքը արտահայտում են շատ մարդկային է և մեզ շատ հասկանալի զգացմունքներ՝ մեղք, զարմանք, ամոթ, հուսահատություն և ափսոսանք։ Տիցիանն այդ ստեղծագործություններն անվանել է իր «պոեզիաները»։


== Սյուժե ==
Ըստ հունական դիցաբանության՝ Ակրիզիուս՝ Արգոսի արքան, պատգամախոսից իմացել է, որ ինքը պետք է սպանվի իր դստեր՝ Դանայայի որդու ձեռքով։ Դրանից խուսափելու համար նա հրամայում է, որ Դանայային բանտ նետեն։ Զևսը, տեսնելով Դանայային, գերվում է նրա գեղեցկությամբ և ոսկե անձրևի տեսքով մտնում է նրա մոտ տանիքին եղած անցքի միջով։ Նրանից Դանայան որդի է ունենում՝ Պերսևսին, որին թագավորի հրամանով մոր հետ գցում են արկղը և նետում ծովը։


== Կարծիքներ ==
Առաջին «Դանայան», որը ստեղծվել է 1544-1545 թվականներին կարդինալ Ալեսանդրո Ֆարնեզեի պատվերով, որտեղ հերոսուհու կողքին պատկերված է Կուպիդոնը, պահվում է Նեապոլում գտնվող Կապոդիմոնտեի թանգարանում։ «Դանայաներից» մեկը գտնվում է Էփսլի հաուսում (1553), մյուսը՝ Պրադո թանգարանում (1553-1554)։ Եվս երկու տարբերակ գտնվում են Էրմիտաժում (1554) և Վիեննայի Արվեստի պատմության թանգարանում (1564)։

		
		
		


== Ծանոթագրություններ ==


== Արտաքին հղումներ ==
«Դանայա» նկարը Պրադո թանգարանի տվյալների բազայում
Վիիտասոո

Վիիտասոո (էստ․՝ Viitasoo), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոնտե Ռոզա

Մոնտե Ռոզա (իտալերեն՝ Modifica di Monte Rosa), լեռնազանգված Պենինյան Ալպերում, Իտալիայի և Շվեյցարիայի սահմանում։ Կազմված է գրանիտներից և գնեյսներից։ Բարձրությունը մինչև 4634 մ է (Դյուֆուր լեռ)։ Կան ժամանակակից սառցադաշտեր (Հոռլներ, մոտ 14 կմ երկարությամբ)։ Տարածված են ալպյան և ենթալպյան մարգագետիններն ու թփուտները, ստորոտին՝ փշատերև անտառները։
Կրասնոե Ուտրո (գյուղ, Դոլգորուկովսկի շրջան)

Կրասնոե Ուտրո (ռուս.՝ Красное Утро), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆինանսական առողջացումը սնանկության վարույթում

Ֆինանսական առողջացումը պարտապանի անվճարունակության վերականգնմանն ուղղված ընթացակարգերից է, որ կիրառվում է սնանկության վարույթի շրջանակներում` պարտապանի պարտավորությունները պարքի մարման ժամանակացույցին համապատասխան մարելու համար: Ըստ էության, ֆինանսական առողջացումը հնարավորություն է տալիս պարտապանին դուրս գալու ֆինանսական ճգնաժամից` իր ներքին ռեսուրսների և (կամ) արտաքին միջոցների ներգրավման շնորհիվ` միաժամանակ պարտատերերին համապատասխան իրավական երաշխիքներ տրամադրելու միջոցով և իրականացվում է պարտատերերի ու դատարանի հսկողության ներքո: Որպես պարտապանին կամ նրա բիզնեսը «փրկելու» ընթացակարգ` ֆինանսական առողջացումը տարբեր ձևերով է հանդես գալիս, հատկապես այլ երկրների օրենսդրություններում, որտեղ «ֆինանսական առողջացում» հասկացությունը որպես այդպիսի չի կիրառվում, սակայն նպատակը նույնն է` հնարավորություն տալ պարտապանին հաղթահարելու իր ֆինանսական դժվարությունները և շարունակել իր գործունեությունը, նույնիսկ երբ առողջացման արդյունքում կարող է փոխվել նրա գործունեության ուղղությունները, վաճառվել բիզնեսը այլ ընկերության` վերակազմակերպման ձևով կամ վատագույն սցենարով` հանգեցնել լուծարման: Ֆինանսական առողջացման ծրագրի հիմնական նպատակը պարտապանի վճարունակության վերականգնումը և պատատերերի պարտավորություների մարումն է: 
Ֆինանսական առողջացման կառուցակարգը հետապնդում է մի շարք այլ նպատակներ ևս`

կարգավորել շահերի բախումը պարտապանի և պարտատերերի միջև` միաժամանակ պարտապանին հնարավորություն տալով իրականացնելու իր հետագա տնտեսական գործունեությունը,
առավելագույնս բավարարել պարտատերերի պահանջները` ապահովելով առավել լավ արդյունք, քան պարտապանի լուծարման դեպքում կլինի,
պահպանել կենսունակ բիզնես գործունեությունը` դրանով նաև պահպանելով աշխատատեղերը և առևտրային կապերը մատակարարների հետ:Ֆինանսական առողջացման ծրագրի կիրառման արդյունքում ուղղակիորեն վերահսկվում է պարտապանի գործունեությունը (սնանկության գործով կառավարիչը առնվազն երեք ամիսը մեկ դատարան է ներկայացնում հաշվետվություն՝ ֆինանսական առողջացման ծրագրով նախատեսված միջոցառումների իրականացման վերաբերյալ) և ֆինանսական առողջացման ծրագրի հաստատումից հետո պարտապանը քաղաքացիաիրավական շրջանառությունում հանդես է գալիս միայն ծրագրի շրջանակներում, որը էականորեն դրական նշանակություն է կրում և մեծապես պայմանավորում է պարտապանի հնարավոր առողջացումը: Ֆինանսական առողջացման էությունը բացահայտվում է նաև «Սնանկության մասին» օրենքի մի շարք դրույթների վերլուծության արդյունքում: Այսպես` օրենքի 59-րդ հոդվածի 1-ին մասի համաձայն՝ ֆինանսական առողջացման ծրագիր է համարվում պարտապանի վճարունակությունը վերականգնելու նպատակով նրա նկատմամբ կիրառվող, օրենքով չարգելված միջոցառումների համալիրը, որի իրականացման դեպքում պարտապանը չի լուծարվելու կամ չի կայացվելու ֆիզիկական անձի սնանկության գործը պարտավորությունների կատարումից ազատելով ավարտելու մասին վճիռ: Իսկ 61-րդ հոդվածի 2-րդ մասի համաձայն` առանց պարտատիրոջ գրավոր համաձայնության, ֆինանսական առողջացման ծրագիրը չի կարող նախատեսել այդ պարտատիրոջ պահանջների բավարարման այլ հերթականություն, քան նախատեսված է սույն օրենքով։ Եթե տվյալ պարտատերը գրավոր այլ համաձայնություն չի տվել, ապա պարտատերերից որևէ մեկը չպետք է ֆինանսական առողջացման ծրագրի նախատեսված արդյունքում նվազ նպաստավոր պայմաններում հայտնվի, քան եթե պարտապանը լուծարվեր։
Սան Լուիս (նահանգ)

Անվան այլ կիրառումների համար տե՛ս՝ Սան Լուիս (այլ կիրառումներ)Սան Լուիս Պոտոսի կամ պարզապես Սան Լուիս (իսպ.՝ San Luis Potosí; պաշտոնական անվանումը՝ Սան Լուիս Պոտոսիի ազատ և ինքնիշխան նահանգ), Մեքսիկայի 31 նահանգներից մեկն է։
Նահանգի վարչական կենտրոնը հանդիսանում է Սան Լուիս Պոտոսի քաղաքը։ Նահանգի բնակչությունը կազմում է 2 585 518 մարդ՝ ըստ 2010 թվականի մարդահամարի տվյալների։ Այդ ցուցանիշով գրավում է 19-րդ տեղը Մեքսիկայում։
Տարածքը՝ 62 848 կմ²։ Ըստ տարածքի չափսերի, նագանգը Մեքսիկայում զբաղեցնում է 15-րդ տեղը։ Բնակչության միջին խտությունը՝ 62 848 մարդ/կմ²։ Նահանգի կարգավիճակ ստացել է 1824 թվականին, իսկ ներկայիս նահանգապետն է Ֆերնոնդո Տորանսո Ֆերնանդեսը։
Նահանգի տարածքում գտնվում է Ծիծեռնակների քարայրը (իսպ.՝ Sótano de las Golondrinas), որը իր խորությամբ գրավում է Մեքսիկայում 2-րդ, իսկ աշխարհում 18-րդ տեղը։ Նրա խորությունը 376 մետր է։ Քարանձավում նկարահանվել է հանրահայտ «Սանկտում» ֆիլմը։


== Անվանում ==

Սան Լուիս նահանգի անվանումը բխում է վարչական կենտրոնի անունից, որը հիմնադրվել է 13-րդ դարում, Ֆրանսիայի թագավոր Լուի Սուրբի օրոք։ Այս անվանումը տրված է եղել նահանգի տարածքում գտնվող մի հայտնի բոլիվիական հանքի անունով։ Մարդիկ հավատում են, որ այդ հանքավայրուկ կա այնքան ոսկի, որով կարելի է կառուցել կամուրջ՝ Բոլիվիայից դեպի Իսպանիա։
Հանքի պատվին 13-րդ դարի վերջին և 14-րդ դարի սկզբին հիմնադրվում է Սաբ Լուիս հնդկացիաբնակ քաղաքը, որը գտնվում է Սերրո դե Սան Պեդրո քաղաքի շրջակայքում։ Բացի նահանգի անունից, հանքի անունն են կրում նաև երկու քաղաք Բոլիվիայում։


== Աշխարհագրություն ==
Սան Լուիս նահանգը գտնվում է Մեքսիկայի հյուսիսային, լեռնոտ հատվածում։ Բացառությամբ նահանգի հարավարևելյան մասի՝ այն ընկած է Պանուկո գետի և սարահարթի վրա։
Հարավում սահմանակցում է Հիդալգո, Կերետարո, Գուանախուատո նահանգներին։ Արևմուտքում սահմանակցում է Սակատեկաս նահանգի հետ, հյուսիսում՝ Կոաուիլա, հյուսիս-արևելքում՝ Նուևո Լեոն, արևելքում՝ Տամաուլիպաս, իսկ հարավ-արևելքում՝ Վերակրուս նահանգների հետ։
Տարածքը լեռնային է, հիմնականում տափաստանային են անտառները։ Կենտրոնի միջին բարձրությունը հասնքում է մոտ 1800 մետրի։ Խոշոր գետեր չեն հոսում նահանգի տարածքում։ Նահանգը դեպի ծով ազատ ելք չունի, քանի որ սահմանափակված է Մեքսիկայի այլ նահանգներով։
Կլիման չոր է։ Ջերմաստիճանի ձևավորման մեջ կարևոր դեր ունեն Խաղաղ օվկիանոսից նահանգ ներթափանցած խոնավ օդային զանգվածները։ Մթնոլորտի միջին ջերմաստիճանը տատանվում է մինչև 18 °C: Մայիսի ջերմաստիճանը կարող է հասնել մինչև +30 °C, իսկ հունվարին՝ +3 °C:
Տեղումների միջին մակարդակը տատանվում է մինչև 800 մմ։


== Բուսական և կենդանական աշխարհ ==


== Արտաքին հղումներ ==
Լուիս Փոթոսի կառավարության շենքը(չաշխատող հղում)
Տեղեկատվություն և պատկերներ նահանգի մասին Archived 2013-08-20 at the Wayback Machine.
Սան Լուիս նահանգի տարածքի կաթոլիկ եկեղոցիներ Archived 2010-05-18 at the Wayback Machine.
Զբոսաշրջությունը Սան Լուիս նահանգում
Վարչական բաժանում
Մշակույթը և արվեստը Սան Լուիս նահանգում Archived 2013-06-17 at the Wayback Machine.
Յակուձա (ֆիլմ)

«Յակուձա» (անգլ.՝ The Yakuza), 1974 թվականի ԱՄՆ-ի և Ճապոնիայի համատեղ արտադրության գեղարվեստական, գանգստերական ֆիլմ՝ նկարահանված ռեժիսոր Սիդնի Փոլաքի կողմից։ Ֆիլմում գլխավոր դերերը կատարել են Ռոբերտ Միտչեմը, Կեն Տեկակուրան, Բրայան Կիթը, Հերբ Էդելմեն, Կեյկո Կիսին և Ռիչարդ Ջորդանը։ Ֆիլմի պրեմիերան կայացել է 1974 թվականի դեկտեմբերի 28-ին Ճապոնիայում։


== Սյուժե ==
Հարի Կիլմերը ստիպված էր վերադառնալ Ճապոնիա, որտեղ նա մի ժամանակ եղել էր, որ փրկի իր ընկեր Ջորջ Տաների աղջկան, ով ճապոնական մաֆիայի՝ Յակուձայի ձեռքն էր ընկել։ Հարիին ճանապարհում է իր օգնական-թիկնապահ Դաստին։
Հարին առաջին անգամ հայտնվել է Ճապոնիայում Առաջին համաշխարհային պատերազմի ժամանակ։ Նա նույնիսկ սիրահարվել էր ճապոնացի Էյկո Տանակին, ում եղբայրը՝ Կեն Տանական, ինչպես պարզվեց խաբեբա էր։ Հարին Էյկոյին առաջարկություն արեց, սակայն նա մերժեց նրան։ Դրանից հետո Հարին վերադարձավ ԱՄՆ։


== Դերերում ==
Ռոբերտ Միտչեմ — Հարի Կիլմեր
Կեն Տեկակուրա — Կեն Տանակա
Բրայան Կիթ — Ջորջ Տաներ
Հերբ Էդելմեն — Օլիվեր Վիտ (որպես Հերբերտ Էդելման)
Կեյկո Կիսի — Էյկո Տանակա
Ռիչարդ Ջորդան — Դաստի
Ջեյմս Շիգետա — Գորո
Էյձի Օկադա — Տոսիրո Տոնո
Քրիստինա Կոկուբո — Հանակո
Կյոսուկե Մասիդա — Դզիրո Կատո


== Նկարահանող խումբ ==
Սցենարի հեղինակներ․ Լեոնարդ Շրեդեր, Փոլ Շրեդեր և Ռոբերտ Տաուն
Ռեժիսոր․ Սիդնի Փոլաք
Օպերատորներ․ Դյուք Կելեգեն և Կոձո Օկաձակի
Մոնտաժ․ Դոն Գիդիչե, Թոմաս Ստեմֆորդ և Ֆրեդրիկ Ստայնկամպ
Կոմպոզիտոր․ Դեյվ Գրուզին
Նկարիչ․ Սթիվեն Գրամս
Պրոդյուսեր․ Սիդնի Փոլաք


== Այլ անվանումներ ==
 The Yakuza
Якудза
 Brotherhood of the Yakuza
    Yakuza
 Yakusa
 Operação Yakuza
 Yakuza — blodets brödraskap
 Yakuza — samuraitten kirous


== Ծանոթագրություններ ==


== Արտաքին հղումներ ==
«Յակուձա»(անգլ.) ֆիլմը Internet Movie Database կայքում
«Якудза» на сайте ВидеоГид Archived 2017-07-07 at the Wayback Machine.
Սաբուռի

Սաբուռի (էստ․՝ Saburi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սասունաշեն (գետ)

Սասունաշեն, գետ Հայաստանի Արագածոտնի մարզում՝ Մաստարայի սելավի համակարգում։ Երկարությունը 22 կմ է, ջրհավաք ավազանը՝ 19 կմ²։ Սկիզբ է առնում Արագածի հարավարևմտյան լանջից։ Հոսքը միայն գարնանն է։


== Ծանոթագրություններ ==
ՀՀ թեթև արդյունաբերություն

Թեթև արդյունաբերություն
Միջխորհրդային Հայստանում թեթև արդյունաբերությունն ուներ տնայնագործական բնույթ։
Խորհրդային տարիներին ճյուղի արագ զարգացմանը նպաստել է աշխատանքային ռեսուրսների (հատտկապես կանանց) առկայությունը։ Այդ տրիներին ճյուղի զարգացմանը որոշ չափով նպաստեցին նաև բամբակենու մշակությունը, ոչխարաբուծության և տավարաբուծության զարգացումը։ Սակայմ դրանք մասաբ էին բավարարում ճյուղի պահանջները բնական հումքով։
Դրան հակառակ՝ քիմիական արդյունաբերությունըթողարկում է հումքի փոխադրիչներ՝ սինթետիկ թելերիկ թելերի ու կաշիների որոշ տեսակներ:Այսպիսով ՝Հայաստանի թեթև արդյունաբերության հումքային բազան թույլ է ապահովված, և դրա զգալի մասը (կաշի,բուրդ, բամբակ,մետաքս)ներմուծված է դրսից։
Այդ ամենով հանդերձ՝ թեթև արդյունաբերությունը խորհրդային տարիներին Հայաստանի արդյունաբերական համալիրի երկրորդ ճյուղն էր։ Իր  գլխավոր տնտեսական ցուցանիշներով (արտադրության ծավալով և աշխատողների թվով) այն զիջում էր միայն մեքենաշինությանը։
Հայաստանում 19-րդ դարում արդեն ձևավորված էին գորգագործությունը, կաշեգործությունը, բամբակամանվածքային արտադրությունը, մանածագործությունը, մետաքսագործությունը, կոշկակարությունը և այլն։ 
Ոլորտն արագ զարգացել է Խորհրդային Հայաստանում, ներառել է 7 ճյուղ (բամբակազտիչ, բրդի, մետաքսի, տրիկոտաժի, կարի, կաշվի և կոշիկի), թողարկել սպառման առարկաների ընդհանուր ծավալի մոտ 60 %-ը։ Համախառն արտադրանքի ծավալով 2-րդն էր մեքենաշինությունից հետո (1990)։ 
Ներկայումս ՀՀ թեթև արդյունաբերության ճյուղը (Երևանում, Գյումրիում, Վանաձորում, Իջևանում և այլուր) արտադրում է բամբակե և բրդե մանվածք, բամբակե և բրդե գործվածք, գորգերի, տրիկոտաժի, գուլպայի, տեքստիլ և կարի արտադրանք, գեղարվեստական իրեր, կոշիկ, վերամշակում են բնական կաշի և մորթի։ 
Ճյուղի առաջատարներն են Վանաձորի «Բ. Դարբինյան» ՍՊ, Երևանի «Արագած», «Քանաքեռ» կարի, Գյումրիի «Արշալույս» և «Տոսպ» ԲԲ ընկերությունները, որոնք հիմնականում աշխատում են արտասահմյան պատվերներով։


==== Գորգերի արդյունաբերություն ====
Գորգերի արտադրությունը Հայաստանում ավանդական ճյուղ է։ Հայկական գորգերը հռչակված են եղել դեռևս հին և հատկապես միջին դարերում։ Գորգեղենի արտադրությամբ հանրապետությունում զբաղվում է 7 ձեռնարկություն, որոնցից «Թուֆենկյան Օրանս Կավկազուս» և «Մեգերյան կարպետ» ընկերություններն արտադրում են ձեռագործ, «Արմեն կարպետը»՝ մեքենայացված և ձեռագործ, Իջևանի «Ջրաշողը»՝ մեքենայացված գորգեր։
«Մեգերյան Բրադերս» ընկերությունը (1917 թ.-ից, մասնաճյուղերը գործում են շուրջ 10 երկրում) 1999 թ.-ին սեփականաշնորհել է «Հայ գորգ» միավորումը, որը հանրապետությունում ուներ 22 մասնաճյուղ՝ 1500 աշխատողով։
«Մեգերյան կարպետը» տարեկան արտադրել է մոտ 15 հազար մ2 գորգ, սակայն 2007 թ.-ից այդ ծավալը կրճատվել է շուրջ 7 հազար մ2-ով։ Արտադրանքի 80%-ն արտահանվում է ԱՄՆ, 20%-ը՝ Եվրոպա։
Հարուստ ավանդույթներ ունի կաշվի-կոշիկի արտադրությունը։ 1988 թ.-ին արտադրվել է մոտ 20 միլիոն զույգ կոշիկ, ներկայումս՝ մի քանի տասնյակ հազար։
2009 թ.-ին թեթև արդյունաբերության ոլորտի ընդհանուր արտադրանքը կազմել է 8,2 միլիարդ դրամ։ Արտահանվել է 4,4 միլիարդ դրամի արտադրանք, այդ թվում՝ ԱՊՀ երկրներ՝ 380 մլն-ի, իսկ մնացածի մեծ մասը՝ Եվրոպա, ԱՄՆ, Կանադա։
Ներկայումս Հայաստանում գրանցված է թեթև արդյունաբերության շուրջ 130 ընկերություն։
Ինդիավաի

Ինդիավաի (պորտ.՝ Indiavaí), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մարզում։ Մտնում է Ժաուրուի գավառի կազմի մեջ։ Բնակչությունը կազմում է 2080 մարդ՝ 2006 թվականի տվյալներով։ Գրավում է 600,326 կմ2 տարածք։ Բնակչության խտությունը կազմում է՝ 3,5 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝11.710.962,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.660,20 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,714 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ Ինդիավաիի մասին(չաշխատող հղում)
Բրազիլիա (այլ կիրառումներ)

Բրազիլիա կարող է վերաբերել՝

Բրազիլիա - պետություն Հարավային Ամերիկայում։
Բրազիլիա (քաղաք) - Բրազիլիա պետության մայրաքաղաքը։
Բրազիլական սարահարթ - սարահարթ Հարավային Ամերիկայում։
Բրազիլական հոսանք - Ատլանտյան օվկիանոսի մակերևութային տաք հոսանք Հարավային Ամերիկայի ափերի մոտ։
Գրուզսկոե (գյուղ, Գայսինի շրջան)

Անվան այլ կիրառումների համար տե՛ս՝ ԳրուզսկոեԳրուզսկոե (ուկրաիներեն՝ Грузьке), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1917 թվականին։
2001 թվականի տվյալներով Գրուզսկոե գյուղում բնակվում էր 749 մարդ։ Բնակավայրը զբաղեցնում է 2926 կմ² տարածք։ Բնակչության խտությունը կազմում էր 255,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտոնոշա

Մարտոնոշա (ուկրաիներեն՝ Мартоноша), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Մարտոնոշա գյուղում բնակվում էր 1 554 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաղաթլու

Վաղաթլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1906-1908 թվականներին գյուղն ունեցել է 62 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սոխացկայա Բալկա

Սոխացկայա Բալկա (ուկրաիներեն՝ Сохацька Балка), գյուղ Ուկրաինայի Պոլտավայի մարզի Դիկանկայի շրջանում։ Հիմնադրվել է 1835 թվականին։
2001 թվականի տվյալներով Սոխացկայա Բալկա գյուղում բնակվում էր 69 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 168,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
245

245 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 245 թվականն է, 
III դարի 45-րդ տարին։


== Դեպքեր ==


== Ծնունդներ ==
Նոյեմբերի 20 - Դիոկղետիանոս, հռոմի կայսր


== Մահեր ==
Բաուսկայի շրջան

Բաուսկայի շրջան (լատիշ․՝ Bauskas novads), վարչատարածքային միավոր Լատվիայի հարավային մասում, Զեմգալե պատմական մարզում։ Բաղկացած է 8 վոլոստից և Բաուսկա քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 28 028 մարդ։
Շրջանի մակերեսը 784,9 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Բաուսկայի շրջանի պաշտոնական կայք (լատիշերեն)
Սուսերամարտն ամառային II Օլիմպիական խաղերում

Սուսերամարտի մրցումներն ամառային II Օլիմպիական խաղերում անցկացվել են մայիսի կեսերից մինչև հուլիսի վերջ։ Մասնակցել են 19 երկրների 276 սուսերամարտիկներ՝ մարզիկների քանակով անցնելով այս խաղերում թեթև աթլետիկայի մրցումներում մասնակցող մարզիկների քանակը։ Խաղարկվել է մեդալների 7 հավաքածու՝ երեքը սիրողականների միջև, երեքը վարպետների և մեկը երկու կարգի մարզիկների համար։ Առաջին անգամ անցել են թրասուսեր մրցումներ։


== Մեդալներ ==


=== Մեդալների ընդհանուր հաշվարկ ===
(Թավատառերով առանձնացված են ըստ կատեգորիաների ամենաշատ մեդալները, ինչպես նաև ընդունող երկիրը)


=== Մեդալակիրներ ===


== Երկրներ ==

Մրցումներին մասնակցել են 19 երկրների 270 մարզիկներ։Փակագծերում նշված են մարզիկների քանակը

Այս երկրները մասնակցել են Խաղերին, բայց ՄՕԿ-ը այս երկրները չի ներառում մասնակիցների ցանկում։

 Իրան (1)
 Հայիթի (2)
 Պերու (1)12 մարզիկների անունն ու քաղաքացիությունը հայտնի չէ։


== Արտաքին հղումներ ==
Եկատերինա Պակուևա.Загадочные Олимпийские игры 1900 года Archived 2016-03-05 at the Wayback Machine.. История фехтования.
Մեդալակիրները ՄՕԿ-ի կայքում (անգլ.)
Մրցումների արդյունքները Archived 2005-01-13 at the Wayback Machine. (լեհ.)
Սթիվեն Փրայս

Սթիվեն Պրայս (անգլ.՝ Steven Price, ապրիլի 22, 1977(1977-04-22), Նոթինգհեմ, Նոթթինգեմշիր, Անգլիա, Միացյալ Թագավորություն և Միացյալ Թագավորություն), անգլիացի տաղանդավոր կոմպոզիտոր։ Առավել հայտնի դարձավ Ալֆոնսո Կուարոնի «Գրավիտացիա» ֆիլմից, որի կոմպոզիտորն է հանդիսանում։ Ֆիլմում հնչող հրաշալի երաժշտության համար Սթիվեն Պրայսը ստացավ «Օսկար»՝ «լավագույն օրիգինալ սաունդթրեք» անվանակարգում։


== Ֆիլմագրություն ==
«Attack the Block» (2011)
«Աշխարհի վերջը» (2011)
«Գրավիտացիա» (2013)
«Ցասում» (2014)
«Ինքնասպանների ջոկատը» (2016)


== Ծանոթագրություններ ==
Հայկական ծաղկափոշեկեր

Հայկական ծաղկափոշեկեր (լատ.՝ Anthaxia armeniaca), ծաղկափոշեկերների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ոչ լայն ձվաձև մարմնով և 5-6,5 մմ երկարությամբ մանր չափի բզեզ է։ Գունավորումը բացից մինչև մուգ դարչնագույն է, իսկ ոտքերը՝ բաց դարչնագույն։


== Տարածվածություն ==
Հայաստանի էնդեմիկ է։ Տարածված է Իջևանի քաղաքի շրջակայքում և Թեղուտ գյուղում՝ Հաղարծին վանքի մոտ (Տավուշի մարզ)։


== Էկոլոգիա ==
Ապրում է անտառների բացատներում և անտառեզրերում, հանդիպում՝ հունիս-հուլիս ամիսներին հովանոցազգի բույսերի ծաղիկների և ծաղկող թփերի վրա։
Կենսաբանական առանձնահատկություններն անհայտ են։


== Պահպանություն ==
Սահմանափակ արեալով հազվագյուտ տեսակ է, որը Բնության պահպանության միջազգային մության Կարմիր ցուցակում գրանցված է որպես վտանգված տեսակ։
Թվաքանակը չափավոր բարձր է, իսկ փոփոխության միտումները՝ անհայտ։
Սպառնացող վտանգներից են ապօրինի հատումների հետևանքով անտառային էկոհամակարգերի դեգրադացումը և հողի վերին շերտի կարծրացումը՝ պայմանավորված չկարգավորված ռեկրեացիոն ծանրաբեռնվածությամբ։
Պահպանվում է «Դիլիջան» ազգային պարկում և «Իջևան» արգելավայրում։


== Ծանոթագրություններ ==
Բաժենովո (գյուղ, Բելեբեևսկի շրջան)

Անվան այլ կիրառումների համար տե՛ս՝ ԲաժենովոԲաժենովո (ռուս.՝ Баженово, բաշկիրերեն՝ Баженов), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոտան արտադրական

Խոտան արտադրական, սահմանված ստանդարտներին, նորմաներին, գծագրերին և տեխնիկական պայմաններին չհամապատասխանող արտադրանք։
Խոտանը լինում է երկու տեսակի՝ 

ուղղելի՝ տեխնիկապես հնարավոր և տնտեսապես շահավետ է նորոգել
վերջնական՝ տեխնիկապես անհնար և տնտեսապես անշահավետ է շտկել թերություններըԽոտան արտադրականի պատճառներն են՝ հաստոցների սխալ կարգավորումը, սարքերի և գործիքների անսարքությունը, տեխնոլոգիայի խախտումը, բանվորների ցածր որակավորումը և այլն։ Խոտանի դեպքում վարձատրության չափը կախված է արտադրանքի պիտանիության և աշխատողի մեղավորության աստիճանից։ Խոտանի նվազեցումն ու կանխումը ապահովվում են կազմակերպական-տեխնիկական միջոցառումներով։
Գերդ Բինինգ

Գերդ Կառլ Բինինգ (գերմ.՝ Gerd Karl Binnig, հուլիսի 20, 1947(1947-07-20), Ֆրանկֆուրտ, Դարմշտադտի վարչական շրջան, Հեսսեն, Բիզոնիա, Գերմանիան 1945-1949 թվականներին, Գերմանիա), գերմանացի ֆիզիկոս, աշխատել է Մյունխենի համալսարանում։ 1986 թվականի Ֆիզիկայի Նոբելյան մրցանակի դափնեկիր։ Մրցանակը կիսվել է Հենրիխ Ռորերի, Գերդ Բինինգի («Սկանավորող թունելային մանրադիտակի հայտնաբերման համար») և Էռնստ Ռուսկայի («էլեկտրոնային մանրադիտակի վրա աշխատանքի համար») միջև։ Բինինգի հետազոտությունները ընդլայնեցին նանոտեխնոլոգիաների հնարավորությունները, թույլ տալով, ոչ միայն վիզուալիզացնել առանձին ատոմներ, այլ նաև դրանց հետ գործողություններ անել։


== Կենսագրություն ==
Բինինգ ուսանել է Գյոթեի անվան համալսարանում Ֆրանկֆուրտում, և ավարտել է այդ համալսարանի ասպիրանտուրան «Գերհաղորդիչ (SN)-ների թունելային սպեկտրոսկոպիան» թեմայով աշխատանքով։ Նույն տարին ընդունել է IBM ընկերության առաջարկությունը և անցել աշխատանքի ընկերության հետազոտական կենտրոնում Ցյուրիխ քաղաքում։ Այստեղ Բինինգը հանդիպեց Հենրիխ Ռորերին։ Միասին աշխատելով գիտնականները արմատապես բարելավեցին Սկանավորող թունելային մանրադիտակի կառուցվածքը, այդ թվում ստեղծեցին զոնդ, որն ուներ մեկ ատոմ սայրին։ 1981 թվականին ստեղծված գործիքի միջոցով Բինինգը և Ռորերը ցույց տվեցին բյուրեղի մակերեսի և ԴՆԹ-ի շղթայի կառուցվածքը, ինչպես նաև առաջին անգամ դիտարկեցին վիրուսի անջատումը կրող բջջից։
1983 թվականին Բինինգը ստացավ Օտտո Կլունգի մրցանակ, որպես Գերմանիայի լավագույն երիտասարդ գիտանական։
Գտնվելով Սթենֆորդում (ԱՄՆ), իր ցյուրիխյան հետազոտական կենտրոնի գործընկեր Քրիստոֆոր Գերբերի (գերմ.՝ Christoph Gerber) և Սթենֆորդի համալսարանի պրոֆեսոր Քելվին Կվեյտի (անգլ.՝ Calvin Quate) հետ ստեղծեցին ատոմա-ուժային մանրադիտակ։ Ի տարբերություն թունելային սկանավորող մանրադիտակի, որը թույլ էր տալիս հետազոտել միայն մետաղների և կիսահաղորդիչների մակերեսները, ատոմա-ուժային մանրադիտակ թույլ է տալիս հետազոտել դիէլեկտրիկ նյութերը։
1994 թվականին Բինինգը հիմնեց Delphi Creative Technologies GmbH ընկերությունը, որը մասնագիտանում էր տարբեր մասշտաբի պատկերների վերլուծության վրա, միկրոլուսնկարներից մինչև արբանյակային քարտեզները։ Ավելի ուշ ընկերությունը վերանվանվեց սկզբում Definiens GmbH, իսկ 2006 թվականին դարձավ Definiens AG: Այժմ Բինինգը ղեկավարում է ընկերության հետազոտական աշխատանքները։


== Ծանոթագրություններ ==


== Արտաքին հղումներ ==
Նոբելյան կոմիտեի կայքում տեղեկություններ // Nobelprize.org. (անգլ.)
Binnig, Gerd Karl // Encyclopedia of World Biography, 2005. (անգլ.)
Definiens Management Team // Definiens, 2010. (անգլ.)
Ֆելբուրգ

Ֆելբուրգ (գերմ.՝ Velburg), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 5171 մարդ (2010 թվականի դեկտեմբերի 31-ի տվյալներով)։ Տարածքը 175,65 կմ² է։ Պաշտոնական կոդը՝ 09 3 73 167։
Բաժանվում է 7 ենթաշրջանների։


== Ծանոթագրություններ ==


== Արտաքին հղումներ ==
Պաշտոնական կայք
Ալիճագրակ

'Ալիճագրակ, Արուճագրակ, գյուղ Արևմտյան Հայաստանում, Էրզրումի վիլայեթի Բասենի գավառակի արևելյան սահմանագլխին, Երասխի հովտում։ Գտնվում է Ալիջա գետի հովտում։


== Անվանումներ ==
Գյուղը կրել է Ալիաջակրակ, Ալիճակռակ, Ալիճեքրեկ, Ալիջագրակ, Ալիջակրախ, Ալիջակրակ, Ալիջակրաղ, Ալիջակրեք, Ալիջաքրաք, Արուճագրակ, Արուճակրակ, Արուջագրակ և Արուջակրակ անվանումները։


== Պատմություն ==
Միջին դարերում կոչվել է Արուճագրակ։ Ֆրանսիացի ճանապարհորդ Տավեռնիեն 1655 թվականի մարտին ութ օր մնացել է Ալիճագարակում և նկարագրել այն։ Գյուղը գետնափոր տներ է ունեցել։
1877–1878 թվականներին ունեցել է 560 հայ բնակիչ։ Առաջին համաշխարհային պատերազմի տարիներին Ալիճագարակի բնակչության մի մասը զոհվել, իսկ մյուս մասն ապաստանել է Արևելյան Հայաստանում։ Բնակիչների հիմնական զբաղմունքը անասնապահությունն ու երկրագործությունն է։ Գյուղը հայտնի էր իր ընտիր ցորենով։ Ալիճագարակն ուներ հայկական եկեղեցի։


== Ծանոթագրություններ ==
Աստերոիդների ցանկ (145501-145600)

Աստերոիդների ցանկ (145401-145500)  • Աստերոիդների ցանկ  • Աստերոիդների ցանկ (145601-145700)
 Աստերոիդների ցանկ (145401-145500)  • Աստերոիդների ցանկ  • Աստերոիդների ցանկ (145601-145700)
Իռլանդիայի քաղաքներ

Իռլանդիայի Local Government Act 2001 օրենքով որոշված են քաղաքային բնակավայրերի հետևյալ տեսակները.

City (իռլանդերեն՝ cathracha, խոշոր քաղաք, սիթի), երկրի 6 խոշորագույն քաղաքներ, որոնցից հինգը (Դուբլին, Կորկ, Լիմերիկ, Ուոթերֆորդ և Գոլուեյ) վարչական առումով հավասար են կոմսությունների (քաղաք-կոմսություններ), վեցերորդը (Քիլքենի) մտնում է նույնանուն կոմսության կազմի մեջ և վարչական առումով մոտ է միջին քաղաքներին (borough). նախկինում կոչվել են «county boroughs»։
Borough (իռլանդերեն՝ buirgeanna, միջին քաղաք, բորո), չորս ինքնակառավարվող քաղաքներ (Քլոնմել, Դրոեդա, Սլայգո և Ուեքսֆորդ), ինչպես նաև Քիլքենին, որը ենթատեքստից կախված՝ կարող է լինել և՛ բորո, և՛ սիթի. նախկինում կոչվել են «municipal boroughs»։
Town (իռլանդերեն՝  baile / bailte, փոքր քաղաք, թաուն), 75 քաղաքներ, որոնք ունեն սեփական քաղաքային խորհուրդները (town council)։ 2001 թվականի օրենքով այդ հասկացության մեջ ներառվեցին 26 «ավանդական» քաղաքներ (որոնք այդպես էին կոչվել Towns Improvement Act 1854 օրենքով) և 49 «urban districts», որոնք գոյություն են ունեցել 1898 թվականի։ Մինչ այդ էլ 6 «ավանդական» քաղաքներ զրկվել էին իրենց կարգավիճակից (Բաժին 62 Local Government Act, 1994-ում)։ Քոլոն, Ֆեթարդ, Նյուքասլ Ուեսթ, Ռաթքիլ, Ռոսքոմոն և Թալոու։Արդյունքում, Իռլանդիայում համաձայն 2001 թվականի օրենքի՝ կա 85 քաղաք։
Ստորև ներկայացված է Իռլանդիայի քաղաքների ցանկը՝ այն կոմսություններով, որտեղ նրանք գտնվում են. Դուն Լեարե Ռաթդաուն, Լաթրիմ և Հարավային Դուբլին կոմսություններում քաղաքներ չկան։


== Ընդհանուր քարտեզ ==
 Իռլանդիայի մայրաքաղաք
 Սիթի
 Բորո
 Թաուններ


== Ծանոթագրություններ ==
Երանություն էր խոստացել հույսս ինձ...

«Երանություն էր խոստացել հույսս ինձ...», Հովհաննես Թումանյանի բանաստեղծություններից՝ գրված 1889 թվականին։


== Պատմություն ==
Հովհաննես Թումանյանն այս բանաստեղծությունը գրել է 1889 թվականին։ Ըստ Տ․ Փիրումյանի վկայության՝ այս ոտանավորը Թումանյանը գրել է՝ հիասթափվելով կոնսիստորիայի հոգևորական պաշտոնյաներից, որոնք հալածանքներ էին սկսել նրա դեմ։
Թումանյանի ընտանեկան արխիվում պահվում է անհայտ անձի չթվագրված սևագիր նամակ՝ գրված Եղիշե Գեղամյանին, որտեղ խոսք է գնում «Մեղու Հայաստանի» և «Մշակ» պարբերականների հակամարտության մասին։ Այս նամակի վերջում, ազատ մնացած մասում, Թումանյանն իր ձեռագրով գրել է բանաստեղծության 33-38 տողերը՝ թվագրված «21 մարտի»։
1890 թվականին հունիսի 3-ին Թումանյանը Ան․ Աբովյանին նամակ է գրում՝ բողոքելով ժամանակի հայ մամուլից.

Թումանյանի ընտանեկան արխիվի պատառիկների մեջ պահպանվում են «Երանություն էր խոստացել հույսս ինձ...» բանաստեղծության 1-4, 15-17, 21-28 և 39-48-րդ տողերի ինքնագրերը։
Առաջին անգամ տպագրվել է Մոսկվայում 1890 թվականին լույս տեսած բանաստեղծությունների ժողովածուի I հատորում (էջ 88-91), այնուհետև Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 20-21)։
Արտատպվում է Մոսկվայում 1890 թվականին լույս տեսած բանաստեղծությունների ժողովածուի I հատորից։


== Ծանոթագրություններ ==
Օզերկի (գյուղ, Օկուլովսկի շրջան)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 339 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարխատա (Ուրսուլի վտակ)

Անվան այլ կիրառումների համար տե՛ս՝ Տարխատա (այլ կիրառումներ)Տարխատա (ռուս.՝ Тархата) գետ Ռուսաստանում, հոսում է Ալթայի Հանրապետությունում,Ալթայի շրջանում։ Գետի գետաբերանը Ուրսուլ գետն է երկարությունը 18 կիլոմետր։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում էՎերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100006138
Հիդրոլոգիական ստուգման կոդ՝ — 115100613
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Կոնտի

Կոնտի (ֆր.՝  Conty), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1762 մարդ, բնակչության խտությունը` 74.28 մարդ/կմ²։ Բնակավայրը զբաղեցնում է 23.72 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 21 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 1078 աշխատունակ (15-64 տարեկան)  բնակիչ, որոնցից ակտիվ էին 823-ը, իսկ ոչ ակտիվները` 255։ Ակտիվության ցուցանիշը կազմում է 76,3 %։ 823 աշխատունակ մարդկանցից աշխատել է 711 անձ (368 տղամարդ և 343 կին)։ Գործազուրկ են եղել 112 անձ (54 տղամարդ և 58 կին)։ 255 անաշխատունակներից 108-ը եղել են աշակերտներ կամ ուսանողներ, 75-ը` թոշակառուներ, իսկ 72-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4578) Կուրաշիկի

(4578) Կուրաշիկի (անգլ.՝ Kurashiki), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 7-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,717495 ա. մ., առավելագույնը մոտենում է 2,0595 ա. մ. հեռավորության վրա և հեռանում 3,3755 ա. մ.։ Արեգակի շուրջ մեկ ամբողջական պտույտ է կատարում 1636,26 երկրային օրվա ընթացքում, իր ուղեծրով շարժվելով միջինում 0,220014 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4578) Կուրաշիկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոսկանյան կղզեխումբ

Տոսկանյան կղզեխումբ (իտալերեն՝ Arcipelago Toscano), կղզիների խումբ Լիգուրյան և Տիրենյան ծովերի միջև, Իտալիա։ Տեղակայված է Տոսկանա շրջանի Լիվորնո և Գրոսետո գավառներից արևմուտք։


== Աշխարհագրություն ==
Կղզեխմբի կազմի մեջ մտնող կղզիներն են՝

Կղզու վրա գտնվում է Տոսկանյան կղզեխմբի ազգային այգին։
Կղզու վրա կան փոքր քաղաքներ և գյուղեր, ուր հաճախ այցելում են զբոսաշրջիկները։


== Երկրաբանություն ==
Տոսկանյան կղզեխումբը ներկայացնում է հարաբերակցության շրջան Սարդինիա-Կորսիկական համակարգի և Ապենինյան թերակղզու միջև։ Այն կազմավորված է յոթ կղզիներից, մի քանի կղզյակներից և ժայռակղզիներից, որոնք ունեն տարբեր երկրաբանական ծագում, ինչպես  մագմատիկ, նստվածքային և մետամորֆային։ Ըստ քարերի տեսակի, կղզեխմբի ծագումը թվագրվում է Տրիասի ժամանակաշրջանին։
Անթրոպոգենի ժամանակաշրջանում կղզեխումբը կապված է եղել ծովի մակարդակի տատանումների հետ` պայմանավորված սառցադաշտային և միջսառցադաշտային ժամանակաշրջանով. վերջին սառցապատման ժամանակ ծովի բարձրությունը նվազեց 100 մետրով, և Էլբան դարձավ թերակղզի, որը միացած էր մայրցամաքին և Պյանոսային։ Վերջին սառցապատմանը հաջորդեց ջերմացման փուլը, և ծովը դանդաղորեն բարձրացավ իր ներկայիս մակարդակին։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Տոսկանյան կղզեխմբի ազգային պարկի կայք (անգլերեն)